ddrg/super_eurlex huggingface dataset:
DA Den Europæiske Unions Tidende C 32/47

Sag anlagt den 2. december 2008 — Diputación Foral de Álava mod Kommissionen

(Sag T-529/08)

(2009/C 32/90)

Processprog: spansk

Parter

Sagsøger: Territorio Histórico de Álava — Diputación Foral de Álava (ved abogado I. Sáenz-Cortabarría Fernández og abogada M. Morales Isasi)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at dokument af 2. oktober 2008 fra Europa-Kommissionens Generaldirektorat for Konkurrence D/53778 [COMP/H4/NM/ed D(2008) 247], er ugyldigt, for så vidt som det kræver, at tilbagesøgningen af de renter, som der henvises til i beslutning 2002/820/EF og 2002/892/EF af 11. juli 2001 (overtrædelsessag 2007/2215), foretages under anvendelse af renters rente.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Den foreliggende sags genstand er at anfægte den beslutning, hvorefter Kommissionen ved gennemførelsen af beslutningerne af 11. juli 2001 om dels den spanske stats støtteordning til fordel for virksomheder i Álava i form af et nedslag i skatten på 45 % af investeringsbeløbet (beslutning 2002/820/EF), dels den spanske stats støtteordning for nyoprettede virksomheder i Álava (beslutning 2002/892/EF) (1), fandt, at den rentesats, som finder anvendelse for tilbagesøgningen, er renters rente.

Efter sagsøgerens opfattelse udgør denne beslutning en åbenlys ændring de facto af de ovennævnte beslutninger af 11. juli 2001. Denne ændring indebærer et åbenbart magtmisbrug og en handling, som strider mod princippet om god forvaltningsskik. Sagsøgeren har i denne forbindelse anført, at anvendelsen af renters rente for første gang blev indført ved artikel 11, stk. 2, i Kommissionens forordning (EF) nr. 794/2004 af 21. april 2004 om gennemførelse af Rådets forordning (EF) nr. 659/1999 om fastlæggelse af regler for anvendelsen af EF-traktatens artikel 93 (EUT L 140, s. 1). Denne bestemmelse finder imidlertid ikke anvendelse på beslutningerne af 11. juli 2001 ratione temporis.

Den af Kommissionen foretagne ændring af det reelle indhold af disse beslutninger med hensyn til den rentesats, som finder anvendelse, indebærer også en tilsidesættelse af princippet om forbud mod forskelsbehandling, idet de myndigheder, der skal gennemføre beslutningerne af 17. juli 2001, samt de berørte virksomheder, befinder sig i forskellige situationer i forhold til de kompetente myndigheder (og virksomheder) i medlemsstaterne, der er berørte af de tilbagesøgningsbeslutninger, som ligger samtidigt med eller inden juli 2001, myndigheder på hvilke anvendelsen af renters rente i forbindelse med processen for tilbagesøgning af støtten ikke blev pålagt.

Sagsøgeren har endelig gjort gældende, at Kommissionen har pålagt en sanktion, som fællesskabsretten ikke indeholder hjemmel til, ved at kræve, at der anvendes renters rente.

(1) Disse to beslutninger blev indbragt for Retten i Første Instans (sag T-227/01, Diputación Foral de Álava et Gobierno Vasco mod Kommissionen, og sag T-230/01, Diputación Foral y Gobierno Vasco mod Kommissionen, sagerne verserer fortsat for Retten).
DA Den Europæiske Unions Tidende C 19/30

Sag anlagt den 11. november 2008 — Giordano Enterprises mod KHIM — José Dias Magalhães & Filhos (GIORDANO)

(Sag T-483/08)

(2009/C 19/58)

Stævningen er affattet på engelsk

Parter

Sagsøger: Giordano Enterprises Ltd (Jalan Merdeka, Malaysia) (ved lawyer M. Nentwig)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: José Dias Magalhães & Filhos Lda (Arrifana, Portugal)

Sagsøgerens påstande

— Afgørelse truffet den 28. juli 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 1864/2007-2) annulleres, for så vidt som den ikke tog sagsøgerens appel til følge.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Giordano Enterprises Ltd

Det omhandlede EF-varemærke: Ordmærket »GIORDANO« for varer i klasse 18 og 25

Indehaver af det i indsigelsessagen påberåbte varemærke eller tegn: José Dias Magalhães & Filhos Lda

Det i indsigelsessagen påberåbte varemærke eller tegn: Den portugisiske varemærkeregistrering nr. 322 534 af ordmærket »GIORDANO« for varer i klasse 25

Indsigelsesafdelingens afgørelse: Delvist medhold i indsigelsen

Appelkammerets afgørelse: Annullation af Indsigelsesafdelingens afgørelse for så vidt som den opretholdt indsigelsen vedrørende visse varer i klasse 18 og afslag på resten af klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret fejlagtigt fastslog, at der er risiko for forveksling mellem de omhandlede varemærker, og tilsidesættelse af artikel 42 i Rådets forordning nr. 40/94 samt af regel 15 i Kommissionens forordning nr. 2868/95 (1), idet appelkammeret fejlagtigt traf en afgørelse i henhold til artikel 8, stk. 1, litra a), i Rådets forordning nr. 40/94, mens den anden part i sagen for appelkammeret alene støttede sin indsigelse på artikel 8, stk. 1, litra b), i Rådets forordning nr. 40/94.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
DA Den Europæiske Unions Tidende C 19/34

Sag anlagt den 18. november 2008 — NEC Display Solutions Europe mod KHIM — C More Entertainment (see more)

(Sag T-501/08)

(2009/C 19/63)

Stævningen er affattet på: engelsk

Parter

Sagsøger: NEC Display Solutions Europe GmbH (München, Tyskland) (ved lawyer P. Munzinger)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: C More Entertainment AB (Stockholm, Sverige)

Sagsøgerens påstande

— Afgørelse truffet den 28. august 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1388/2007-4) annulleres, og indsigelsen forkastes.

— Harmoniseringskontoret tilpligtes at betale sagens omkostninger.

— Den anden part i sagen for appelkammeret tilpligtes at betale sagens omkostninger, hvis denne skulle intervenere i sagen.

Søgsmålsgrunde og væsentligste argumenter

Ansøger om EF-varemærket: NEC Display Solutions Europe GmbH

Det omhandlede EF-varemærke: Figurmærket »see more« for varer i klasse 9 — ansøgning nr. 4 034 741

Indehaver af det i indsigelsessagen påberåbte varemærke eller tegn: C More Entertainment AB

Det i indsigelsessagen påberåbte varemærke eller tegn: Den danske varemærkeregistrering nr. VR 2004 01590 for ordmærket »CMORE« for varer og tjenesteydelser i klasse 9, 16, 35, 38 og 41; den finske varemærkeregistrering nr. 231 366 for ordmærket »CMORE« for varer og tjenesteydelser i 9, 16, 35, 38 og 41

Indsigelsesafdelingens afgørelse: Indsigelsen taget til følge i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet appelkammeret fejlagtigt antog, at der var risiko for forveksling mellem de omtvistede varemærker.
DA Den Europæiske Unions Tidende C 19/35

Sag anlagt den 26. november 2008 — Laboratorios Byly mod KHIM — Ginis (BILLY'S Products)

(Sag T-514/08)

(2009/C 19/67)

Stævningen er affattet på spansk

Parter

Sagsøger: Laboratorios Byly, SA (Barcelona, Spanien) (ved abogado L. Plaza Fernandez-Villa)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Vasileios Ginis (Athen, Grækenland)

Sagsøgerens påstande

— Den anfægtede afgørelse annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Vasileios Ginis

Det omhandlede EF-varemærke: Figurmærket »BILLY'S products« (ansøgning nr. 4 215 273) for varer i klasse 3

Indehaver af det i indsigelsessagen påberåbte varemærke eller tegn: Laboratorios Byly, SA

Det i indsigelsessagen påberåbte varemærke eller tegn: EF-ordmærkerne »BYLY« (ansøgning nr. 156 216) for varer i klasse 3, og »byly« (ansøgning nr. 2 604 015) for varer i klasse 3 og 5 samt for tjenesteydelser i klasse 35.

Indsigelsesafdelingens afgørelse: Indsigelsen forkastet

Appelkammerets afgørelse: Afslag på klagen

Søgsmålsgrunde: Urigtig fortolkning af artikel 8. stk. 1, litra b), i forordning (EF) nr. 40/94 om EF-varemærker.
DA Den Europæiske Unions Tidende C 19/34

Sag anlagt den 21. november 2008 — Psytech International mod KHIM — Institute for Personality & Ability Testing (16PF)

(Sag T-507/08)

(2009/C 19/64)

Stævningen er affattet på: engelsk

Parter

Sagsøger: Psytech International Ltd (Pulloxhill, Det Forenede Kongerige) (ved solicitor N. Phillips og barrister N. Saunders)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Institute for Personality & Ability Testing, Inc. (Champaign, De Forenede Stater)

Sagsøgerens påstande

— Afgørelse truffet den 23. juli 2008 af Andet Appelkammer ved Kontoret for Harmonisering i det Indre Marked (Varemærker og Design) (sag R 1012/2007-2) annulleres, og ugyldighedsbegæringen hjemvises til Harmoniseringskontoret med henblik på videre behandling.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Ordmærket »16PF« for varer og tjenesteydelser i klasse 9, 16, 35, 41 og 42 — EF-varemærkeregistrering nr. 1 892 652

Indehaver af EF-varemærket: Institute for Personality & Ability Testing, Inc.

Indgiveren af begæringen om, at EF-varemærket erklæres ugyldigt: Psytech International Ltd

Annullationsafdelingens afgørelse: Afslag på ugyldighedsbegæringen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b), artikel 7, stk. 1, litra c), artikel 7, stk. 1, litra d), og artikel 51, stk. 1, litra b), i Rådets forordning nr. 40/94, idet appelkammeret: i) på grundlag af de fremlagte beviser burde have fundet, at det registrerede EF-varemærke, der begæres erklæret ugyldigt, mangler fornødent særpræg; ii) ikke anvendte det korrekte retlige kriterium og ikke foretog en korrekt bedømmelse af de fremlagte beviser; samt iii) på grundlag af de fremlagte beviser burde have fundet, at ansøgningen om registrering af det EF-varemærke, der begæres erklæret ugyldigt, er indgivet i ond tro.
DA Den Europæiske Unions Tidende C 19/32

Sag anlagt den 14. november 2008 — Galileo International Technology mod KHIM — GALILEO SISTEMAS Y SERVICIOS (GSS GALILEO SISTEMAS Y SERVICIOS)

(Sag T-488/08)

(2009/C 19/61)

Stævningen er affattet på engelsk

Parter

Sagsøger: Galileo International Technology LLC (Bridgetown, Barbados) (ved barrister S. Malynicz, solicitors K. Gilbert og M. Blair)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Galileo Sistemas y Servicios, SL (Tres Cantos, Spanien)

Sagsøgerens påstande

— Afgørelse truffet den 28. august 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 403/2006-4) annulleres.

— Harmoniseringskontoret og Galileo Sistemas y Servicios, SL tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Galileo Sistemas y Servicios, SL

Det omhandlede EF-varemærke: Figurmærket »GSS GALILEO SISTEMAS Y SERVICIOS« for varer og tjenester i klasse 9 og 38.

Indehaver af det i indsigelsessagen påberåbte varemærke eller tegn: Galileo International Technology LLC

Det i indsigelsessagen påberåbte varemærke eller tegn: EF-varemærkeansøgning nr. 170 167 om ordmærket »GALILEO« for varer og tjenesteydelser i klasse 9, 39, 41 og 42; EF-varemærkeregistrering nr. 2 157 501 af ordmærket »GALILEO« for varer og tjenesteydelser i klasse 9, 16, 35, 38, 39, 41 og 42; EF-varemærkeregistrering nr. 516 799 af figurmærket »powered by Galileo« for varer og tjenesteydelser i klasse 9, 16, 35, 38, 39, 41 og 42; EF-varemærkeregistrering nr. 330 084 af figurmærket »GALILEO INTERNATIONAL« for varer og tjenesteydelser i klasse 9, 39, 41 og 42; EF-varemærkeregistrering nr. 2 159 069 af figurmærket »GALILEO INTERNATIONAL« for varer og tjenesteydelser i klasse 9, 16, 35, 38, 39, 41 og 42; ældre tegn, som er beskyttet i forskellige medlemsstater, nemlig et ikke-registreret varemærke, et firmanavn og et tegn, som alle er anvendt erhvervsmæssigt for de specificerede varer og tjenesteydelser.

Indsigelsesafdelingens afgørelse: Medhold i indsigelsen i forhold til de omhandlede varer og tjenesteydelser

Appelkammerets afgørelse: Indsigelsesafdelingens afgørelse annulleret

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94, idet: (i) appelkammeret ikke foretog en helhedsvurdering af det omtvistede EF-varemærke i forhold til de rene ordmærker »GALILEO«; (ii) appelkammeret foretog en urigtig vurdering af det omtvistede EF-varemærke i forhold til de ældre sammensatte varemærker, der indeholder ordet »GALILEO«; og (iii) appelkammeret foretog en urigtig vurdering af varernes lignende art. Tilsidesættelse af artikel 63, stk. 2, i Rådets forordning nr. 40/94, idet appelkammeret ikke hjemviste sagen til Indsigelsesafdelingen til prøvelse i henhold til artikel 8, stk. 4 og 5, i Rådets forordning nr. 40/94.
DA Den Europæiske Unions Tidende C 44/67

Sag anlagt den 24. december 2008 — Dole Food og Dole Germany mod Kommissionen

(Sag T-588/08)

(2009/C 44/114)

Processprog: engelsk

Parter

Sagsøger: Dole Food Company, Inc. (Wilmington, De Forenede Stater) og Dole Germany OHG (Hamburg, Tyskland) (ved advokat J.-F. Bellis)

Sagsøgt: Kommissionen for De Europæiske Fællesskaber

Sagsøgernes påstande

— Den anfægtede beslutning annulleres.

— Den pålagte bøde ophæves eller beløbet nedsættes.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgerne i henhold til artikel 230 EF nedlagt påstand om annullation af Kommissionens beslutning K(2008) 5955 endelig udg. af 15. oktober 2008 i sag (COMP/39.188 — bananer) vedrørende en procedure efter artikel 81, stk. 1, EF, hvorved sagsøgerne blev holdt ansvarlige for at have deltaget i en samordnet praksis med koordinering af pristilbud for bananer, der blev importeret til otte medlemsstater i den nordlige del af Fællesskabet. Sagsøgerne har endvidere nedlagt påstand om ophævelse eller nedsættelse af den bøde, som sagsøgerne er pålagt.

Sagsøgerne har gjort to anbringender gældende til støtte for deres påstande.

Sagsøgerne har for det første gjort gældende, at Kommissionen begik en fejl, da den fastslog, at den omhandlede adfærd i sig selv udgjorde en begrænsning af konkurrencen, der er omfattet af artikel 81 EF. Sagsøgerne har anført, at i realiteten bestod den omhandlede adfærd udelukkende i lejlighedsvis bilateral kontakt mellem bananimportører, hvor der blev udvekslet almindelig sladder om branchen, og den var ikke del af et vidtstrakt kartel om prisfastsættelse og markedsopdeling, og dermed udgjorde adfærden ikke i sig selv en begrænsning af konkurrencen. Disse kontakter fandt sted før fastsættelsen af pristilbuddene, som er stadie, der ligger fjernt fra forhandling af faktiske priser med kunderne. Sagsøgerne har endvidere anført, at disse kontakter hverken skulle eller kunne begrænse konkurrencen på bananmarkedet, eftersom pristilbuddene ikke er faktiske priser, og de danner ikke grundlag for forhandlingerne om de faktiske priser på grønne bananer.

Sagsøgerne gør for det andet gældende, at den pålagte bøde var urimelig, da bødens grundbeløb er baseret på værdien af salg af varer, som ikke er forbundet med den påståede tilsidesættelse. Sagsøgerne har videre anført, at bøden også var uforholdsmæssig, da bødens grundbeløb fejlagtigt var baseret på den forudsætning, at adfærden vedrørte prisfastsættelse.
—

Der er sket en tilsidesættelse af artikel 23 i forordning nr. 1/2003 og af princippet om beskyttelse af den berettigede forventning ved fastsættelsen af bøden for så vidt som Kommissionen har anvendt retningslinjerne for beregning af bøder urigtigt i) ved ikke at have lagt en omsætning efterprøvet ved revision til grund, ii) ved at have undladt at vurdere den samlede værdi af salget af varer eller tjenesteydelser i forbindelse med tilsidesættelsen inden for det geografiske område. Kommissionen har endvidere begået en fejl ved kvalificeringen af de faktiske omstændigheder. Endelig har sagsøgeren til støtte for påstanden om bødenedsættelse påberåbt sig karteldeltagernes beskedne samlede markedsandel og den manglende iværksættelse.
—

Kommissionen tilpligtes at betale sagsøgeren 800 000 EUR eller et andet efter Domstolens skøn passende beløb for hidtidig, nuværende og fremtidig svie, smerte og forringet livskvalitet på grund af alvorlig svækkelse af hans helbred som følge af, at Kommissionen umotiveret og ulovligt har nægtet at gennemtvinge iværksættelse af lægekontrol med tidligere Thule-arbejdere for strålingsbetingede sygdomme og tilstande.
—

Der ligger en urigtig fortolkning af lovbestemmelserne til grund for de anfægtede beslutninger (1), idet disse bestemmelser i modsætning til, hvad Kommissionen har fastholdt, ikke er til hinder for i) at forvaltnings- og betalingsbeføjelserne ikke påhviler samme organ, og ii) at den nationale forvaltningsmyndighed over for Kommissionen opgiver udgifter, der ganske vist kan være forbundet med usikkerhed, men på tidspunktet for angivelsen ikke var retligt kvalificeret som ikke-støtteberettigede.
—

har tilsidesat artikel 87, stk. 2, litra b), EF samt retningslinjerne for statsstøtte inden for landbrugssektoren samt sin egen praksis — og under alle omstændigheder har foretaget en urigtig vurdering af de faktiske omstændigheder samt givet en mangelfuld begrundelse — for så vidt man fandt, at støtteprojektet — som de italienske myndigheder i sin tid anmeldte — ikke var omfattet af undtagelsen i den nævnte artikel 87, stk. 2, litra b), EF
—

Personalerettens dom af 13. november 2008 i sag F-90/07 ophæves, for så vidt som Personaleretten tiltrådte det første anbringende vedrørende ansættelsesprocedurens uretmæssige forløb, tilsidesættelsen af vedtægtens artikel 7, stk. 1, og artikel 29, stk. 1, samt af ligebehandlingsprincippet og princippet om ret til at gøre karriere, derved, at stillingernes niveau blev fastsat til lønklasse AD 9 til AD 14, for så vidt angår stillingen som chef ved Kommissionens delegation i Tanzania, og annullerer afslaget på Amadou Traores ansøgning samt Hr. S's udnævnelse i denne stilling.
—

en selvmodsigende begrundelse vedrørende i) nødvendigheden af at kontrollere, hvorvidt moderselskabet faktisk udøvede en bestemmende indflydelse på sit datterselskab, og ii) vedrørende den kontrol, som et moderselskab skal udøve over sit datterselskab for at gøre det muligt at tilskrive moderselskabet overtrædelsen.
—

Der er sket en tilsidesættelse og urigtig anvendelse af artikel 81 EF, artikel 23 i forordning (EF) nr. 1/2003 og af retningslinjerne for beregningen af bøder. Følgende gøres i den forbindelse gældende: — Kommissionen har fastsat bødens grundbeløb og supplerende beløb ulogisk og uden at tage hensyn til ligebehandlingsprincippet og proportionalitetsprincippet. Kommissionen har nemlig fastsat procentsatsen på 17 % af værdien af salg for at fastsætte bødens grundbeløb (og supplerende beløb), idet den har fundet, at Eni var ansvarlig for prisfastsættelsen og udvekslingen af oplysninger, mens den har anvendt en næsten identisk sats (18 %) for de andre karteldeltagende virksomheder, som ligeledes havde fordelt markedsandele og/eller kunder. — Kommissionen har tilsidesat retssikkerhedsprincippet i forbindelse med sin anvendelse af den skærpende omstændighed gentagelse, selv om de overtrædelser, som blev begået i 80'erne af de af Eni kontrollerede selskaber, og som ikke blev henført til Eni på tidspunktet for de respektive beslutninger, ikke kunne tilregnes Eni. Endvidere medfører tidsrummet fra de gamle overtrædelser til de ved beslutningen fastslåede, at anvendelsen af gentagelsesreglen er uberettiget. — Kommissionen har ikke anvendt formildende omstændigheder for sagsøgerens marginale deltagelse i kartellet og den manglende gennemførelse af de bestemmelser, der blev vedtaget på de tekniske møder. Sagsøgeren har endvidere gjort gældende, at man fremlagde bevis for, at ingeniør Monti var overbevist om at deltage i fuldt ud lovlige møder for så vidt de var planlagt inden for rammerne af EWF og under alle omstændigheder, at Eni, som af sin medarbejder modtog oplysninger, der ikke kunne give mulighed for at vurdere selve mødernes konkurrencebegrænsende omfang, ikke handlede forsætligt.
—

Det i beslutningen fastslåede er ikke korrekt, eftersom sagsøgerens projekt udelukkende ville lægge vægt på DPSIR-modellen, men at udbudsbekendtgørelsen, uanset hvad, udtrykkeligt kræver, at der foretages integreret anvendelse af »sociale, økonomiske og miljømæssige indikatorer for dynamikkerne i land use«, idet DPSIR er det internationalt mest anerkendte værkstøj til forvaltning og integrering af disse indikatorer. Endvidere er DPSIR blevet udviklet og korrekt anvendt af netop Det Europæiske Miljøagentur. Det, sagsøgeren har foreslået, er netop at anvende en DPSIR-model, som er ajourført efter innovativ metodologi og allerede er anvendt med godt resultat i forskellige projekter for De Forenede Nationer og IUCN (International Union for the Conservation of Nature).
—

Den anfægtede afgørelse truffet den 3. september 2008 af Kontoret for Harmonisering i det Indre Marked (Varemærker og Design) (sag R 1400/2006-1) annulleres, varemærkeansøgning nr. 003 317 591 hjemvises til Harmoniseringskontoret til viderebehandling af registreringsproceduren, og Harmoniseringskontoret tilpligtes at betale alle omkostninger forbundet med sagen, navnlig også omkostningerne forbundet med sagen for appelkammeret.
—

I overensstemmelse med artikel 230 EF og 231 EF fastslås det, at Kommissionens stiltiende beslutning om afslag på aktindsigt i de dokumenter, som sagsøgeren ved anmodning af 20. juni 2008 begærede at få aktindsigt i, er ugyldig, og at Kommissionens beslutning af 26. september 2008 om afslag på aktindsigt i samme dokumenter er ikke-eksisterende.
—

I overensstemmelse med artikel 230 EF og 231 EF fastslås det, at Kommissionens stiltiende beslutning om afslag på aktindsigt i de dokumenter, som sagsøgeren ved anmodning af 25. juni 2008 begærede at få aktindsigt i, er ugyldig, og at Kommissionens beslutning af 31. oktober 2008 om afslag på aktindsigt i samme dokumenter er ikke-eksisterende.
—

I overensstemmelse med artikel 230 EF og 231 EF fastslås det, at Kommissionens stiltiende beslutning om afslag på aktindsigt i de dokumenter, som sagsøgeren ved anmodning af 25. juni 2008 begærede at få aktindsigt i, er ugyldig, og at Kommissionens beslutning af 23. oktober 2008 om afslag på aktindsigt i samme dokumenter er ikke-eksisterende.
f)

Anbefalingen i den interne revisionsberetning af, at der iværksættes en handlingsplan i forvaltningen og lovgivningsprocessen, anerkendes i afgørelsen, hvorimod denne ikke anser hensynene til demokratiet, åbenhed og gennemsigtighed i regulerings- og lovgivningsprocessen for at angå spørgsmål om borgernes deltagelse, som udgør en mere tungtvejende offentlig interesse i udbredelsen af dokumentet.